《丁卯仲春秦味经少宗伯邀游玉泉山西湖即赋》
清代·张泰开

芳郊联袂快招携，草软沙明趁马蹄。社日乍开双燕幕，晴烟初放绿杨稊。

千重山色排青障，百折泉流卷白霓。久说蓬莱今始到，銮舆常驻五云西。

作者简介：（1689—1774）江苏金匮人，字履安。乾隆七年进士，由编修五迁至礼部侍郎，提督顺天学政。以为胡中藻《坚磨生诗集》作序，并出资刊刻，株连治罪，寻得释。官至礼部尚书、左都御史。卒谥文恪。